Ұлттық қуаты – тілінде

*Қарағанды қаласы №34 ЖББМ КММ*

*Максутова Г.Х., Абишева Г.Я.*

Қазақстан Республикасының «Тілдер туралы» Заңында: «Тіл-ұлттың аса ұлы игілігі әрі оның өзіне тән ажырағысыз белгісі, ұлттық мәдениетінің гүлденуі мен адамдардың тарихи қалыптасқан тұрақты қауымдастығы ретінде ұлттың өзінің болашағы – тілдің дамуына, оның қоғамдық қызметінің кеңеюіне тығыз байланысты»делінген. Тіл - халықтың алтын діңгегі. Өзін-өзі білетін әр халық алдымен өзінің туған тілін сыйлап, оны мақтан тұта білуі керек. Өйткені, халықтың даналығы, жалынды жырлары мен алтын шежіресі сол халықтың тілінде жазылып, сол тілде ұрпақтан ұрпаққа мұра болып қалады. Тіл қай ұлтта болса да, қай елде болса да қастерлі, құдіретті. Ол әр адамның бойына, ана сүтімен бірге еніп, қалыптасады. Тіл байлығы - әр елдің мақтанышы. Тіл-атадан қалған асыл мұра. Осы мұраны барлық адамдарға жеткізуге,дамытуға,өркендеуіне үлес қосу әр адамның парызы. Тіл-қарым-қатынас құралы емес,сонымен бірге адам болмысының,оның мәдениетінің көрінісі,өйткені мәдениет таңба,белгіден тысқары өмір сүре алмайды. Адамды түгелдей дерлік таңбалық әлем қоршаған,себебі адам болмысының өзі таңбалық,тілдік болмыс. Адам бір мезгілде таңбаны тудырушы да,оны талдаушы да. Қазақстанның келешегі-жастар! Ал, әрбір жастың тәрбиесі тал бесіктен басталады. Ел боламын десең,бесігіңді түзе демей ме? Сондықтан ең бірінші отбасында этикалық идеологиялық қарым-қатынас болуы қажет. Баламен ата-ана арасындағы қазақи тәрбие үзілмеуі тиіс. «Отан отбасынан басталады» демекші, ата –аналар мен ұстаздар қауымы үшін жас ұрпақ тәрбиелеп , оны қоғам мүддесіне жарату кезек күттірмейтін мәселе. Осы мәселеге ата –аналар мен ұстаздар қауымы болып бірге атсалыссақ, алар асуымыздың биік болары сөзсіз.  Екіншіден Ұлттың қуаты-тіліне айналуы үшін тіліміздің мықты болуы үшін, әрбір Қазақстан азаматы әсіресе мектеп оқушылары, колледж студенттері көркем әдеби шығармаларды көбірек оқуы керек. Көркем әдебиетте біздің нағыз шынайы болмысымыз, нағыз құндылықтарымыз осы әдебиеттен сусындаған адам ғана өзінің тілінің жанашыры ретінде, тілге деген сүйіспеншілігі артып, көркем әдебиеттен сусындап, оның өмірге деген ойлау қабілеті де өзгереді.

Тіл тұтастығы біздің еліміздің тұтастығы деп айтады. Расында да әр елдің өзінің ана тілі бар, ана тілсіз ел, ел емес. Тіл-ұлттың аса ұлы игілігі әрі оның өзіне тән ажырағысыз белгісі, ұлттық мәдениетінің гүлденуі мен адамдардың тарихи қалыптасқан тұрақты қауымдастығы ретінде ұлттың өзінің болашағы – тілдің дамуына, оның қоғамдық қызметінің кеңеюіне тығыз байланысты. Тілдің көмегімен өнерді, білімді, ғылымды игереміз, өткен-кеткенімізді саралап, сабақ аламыз. Тіл арқылы рухани байлығымызды меңгереміз.Өзіміз танып қана қалмай, сол асыл қазыналарымызды әлемге танытамыз,әлемді танимыз. Сондықтан адам баласының байлығының бірі-сөз өнері. «Жұмыла көтерген жүк жеңіл» демей ме? Мемлекеттік тілдің қолданылу аясын кеңейтіп, оны шын мәніндегі қоғамдық қарым-қатынас ету-бүгінгі күн талабы екендігін ұмтпайық ағайын! Мемлекеттік тілімізді мейілінше кемелдендіруге, тіліміздің мәртебесін ту етіп көтеруге үлес қосайық! Қазақтың тілі өткеннің бізге қалдырған асыл мұрасы, аманаты. Бүгінгі күннің абыройы, ары, жаны, ертеңгі келер күннің кепілі. Сондықтан тілімізді шұбарламай сөйлей білейік, мәртебесін асқақтатып, рухын көтерейік!